laion/Wikipedia-Exotic huggingface dataset:
אמא רוסיה

אמא רוסיה (Матушка-Русь, נהגה מָטוּשְקָא-רוּס) היא האנשה של המדינה רוסיה, כחלק מהמסורת של האנשת מדינות. האנשה זו הייתה קיימת כבר מתקופת ימי הביניים, שהתבטאה בהאנשת רוסיה כדמות נשית ואמהית. אמא רוסיה (לצד האנשה נפוצה נוספת של רוסיה: "אמא מולדת (ברוסית: Родина-мать, רוֹדִּינָא-מָאט) הייתה ההאנשה הנפוצה ביותר של רוסיה. במהלך מהפכת אוקטובר ומלחמת האזרחים הרוסית, שימשה ההאנשה בעיקר את התומכים בלבנים במהלך המלחמה. ההאנשה הוצגה כנלחמת בבוגדים הבולשביקים, אשר תוארו ככאלה שתוקפים את "אמא רוסיה" מבפנים. במהלך התקופה הסובייטית הוקמו פסלים רבים אשר מייצגים את ההאנשה של "אמא רוסיה". רוב הפסלים הוקמו על מנת להנציח את מלחמת המולדת הגדולה. בין הפסלים ניתן למנות את: אמא מולדת (וולגוגרד): פסל על גבעת מאמייב בעיר וולגוגרד שברוסיה, המנציח את קרב סטלינגרד. הפסל מציג דמות נשית (המייצגת את רוסיה), נושאת חרב וקוראת לנוכחים לקום להגנת המולדת. אמא מולדת (קייב): פסל ענק השוכן בקייב, בירת אוקראינה. הפסל המייצג את דמותה של המולדת, ניצב על גבעה הצופה אל נהר דנייפר, דרומית-מזרחית למרכז העיר, והוא חלק ממוזיאון המלחמה הפטריוטית הגדולה השוכן מתחתיו ולמרגלותיו. אמא מולדת (סנט פטרבורג): פסל אשר שוכן בבית הקברות פיסקריובסקויה לזכר הנופלים, אשר מנציח את הנופלים של העיר במלחמת העולם השנייה. מדיה וקבצים בנושא אמא רוסיה בוויקישיתוף
נמל התעופה הבין-לאומי קיגאלי

נמל התעופה הבין-לאומי קיגאלי, המוכר בעבר בשם נמל התעופה הבין-לאומי גרגואר קאייבנדה, הוא נמל תעופה בין-לאומי המשרת את קיגאלי, בירת רואנדה. הנמל משמש כשער אווירי עיקרי לכל היעדים ברואנדה. הנמל ממוקם כ-5 ק"מ מרובע העסקים של העיר קיגאלי. ביוני 2017 החלו עבודות לבניית נמל תעופה חדש לקיגאלי אשר יוכל לאכלס עד 1.7 מיליון נוסעים בשנה, גם הנמל החדש יכלול רק מסלול טיסה אחד. בשדה פועלות 8 חברות תעופה ביניהן: בראסלס איירליינס, אתיופיאן איירליינס, טורקיש איירליינס, KLM, ורואנדאייר. החל מ-25 ביוני 2019 מפעילה רואנדאייר 3 טיסות שבועיות בין הנמל לתל אביב. בעקבות מגפת הקורונה השהתה החברה את הקו. החל מ-26 בנובמבר 2020 מפעילה חברת התעופה ישראייר טיסה שבועית בין נתב"ג לנמל התעופה. מדיה וקבצים בנושא נמל התעופה הבין-לאומי קיגאלי בוויקישיתוף אתר האינטרנט הרשמי של נמל התעופה הבין-לאומי קיגאלי (באנגלית) ספיר פרץ זילברמן, עכשיו זה רשמי: טיסות ישירות מישראל לרואנדה, באתר Passportnews, ‏29 במאי 2019 ספיר פרץ זילברמן, המריאה הטיסה הראשונה של ישראייר לרואנדה, באתר PassportNews, ‏26 בנובמבר 2020 ערך זה הוא קצרמר בנושא שדות תעופה ובנושא אפריקה. אתם מוזמנים לתרום לוויקיפדיה ולהרחיב אותו.
ג'אהיל הייד

ג'אהיל הייד (באנגלית: Jaheel Hyde; נולד ב-2 בפברואר 1997) הוא אתלט ג'מייקני, המתחרה בריצת 400 מטר משוכות. הייד נולד וגדל בג'מייקה. ב-2013 זכה במדליית זהב באליפות העולם באתלטיקה עד גיל 18 בריצת 110 מטר משוכות. ב-2014 זכה בשתי מדליות זהב באליפות העולם באתלטיקה עד גיל 20, בריצת 400 מטר משוכות ובריצת שליחים 400X4 מטר. באותה שנה זכה במדליית זהב בריצת 110 מטר משוכות באולימפיאדת הנוער נאנג'ינג. באליפות העולם באתלטיקה עד גיל 20 שהתקיימה בבידגושץ' ב-2016 זכה במדליית זהב בריצת 400 מטר משוכות בתוצאה של 49.03 שניות. בהמשך השנה השתתף באולימפיאדת ריו דה ז'ניירו וסיים במקום ה-14 בחצי הגמר בתוצאה של 49.17 שניות. במאי 2017 שיפר את שיאו האישי לתוצאה של 48.52 שניות. באולימפיאדת טוקיו סיים ראשון במקצה שלו במוקדמות בתוצאה של 48.54 שניות, בחצי הגמר מעד ולא העפיל לגמר. באליפות העולם באתלטיקה 2022 סיים במקום השישי בשיא אישי של 48.42 שניות. במשחקי חבר העמים הבריטי זכה במדליית כסף בתוצאה של 49.78 שניות. מדיה וקבצים בנושא ג'אהיל הייד בוויקישיתוף ג'אהיל הייד, באתר הוועד האולימפי הבין-לאומי ג'אהיל הייד, באתר olympedia.org ג'אהיל הייד, באתר התאחדות האתלטיקה הבין-לאומית ג'אהיל הייד, באתר ליגת היהלום ג'אהיל הייד, באתר Track and Field (גברים) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'אהיל הייד".
שרה לאגר

שרה לאגר (באנגלית: Sarah Lagger; נולדה ב-3 בספטמבר 1999) היא אתלטית אוסטרית המתחרה בקרב שבע. לאגר נולדה בשפיטל אן דר דראו שבקרינתיה באוסטריה, בתם של ארנסט ומוניקה. מגיל שמונה החלה להתאמן באתלטיקה לאחר שזוהתה כבעלת פוטנציאל בתחום על ידי מי שהפך למאמנה, האתלט האולימפי לשעבר, גאורג ורטנר. ב-2015, בהיותה בת 15 הייתה לצעירה ביותר שחצתה את רף 6,000 הנקודות בקרב שבע לנערות. באותה שנה זכתה במדליית כסף באליפות העולם באתלטיקה עד גיל 18 שהתקיימה בקאלי שבקולומביה. ב-2016 זכתה במדליית כסף באליפות אירופה באתלטיקה עד גיל 18 שהתקיימה בטביליסי, ושבוע אחר כך זכתה במדליית זהב באליפות העולם באתלטיקה עד גיל 20. היא הייתה בכך לאוסטרית הראשונה שזוכה באליפות העולם באתלטיקה בכל קבוצות הגילאים השונות. באליפות אירופה באתלטיקה עד גיל 20 שהתקיימה ביולי 2017 באיטליה זכתה במדליית ארד בשיא גילאים אוסטרי. ביולי 2018 זכתה במדליית כסף באליפות העולם עד גיל 20 שנערכה בטמפרה בשיא אישי של 6225 נקודות. באליפות העולם באתלטיקה באולם 2022 סיימה במקום השמיני בקרב חמש בתוצאה של 4391 נקודות. אצטדיון: ריצת 100 מטר משוכות: 14.11 שניות, 2017 קפיצה לגובה: 1.79 מטר, 2015 הדיפת כדור ברזל: 15.23 מטר, 2019 ריצת 200 מטר: 24.53 שניות, 2015 קפיצה לרוחק: 6.31 מטר, 2015 הטלת כידון: 50.32 מטר, 2020 ריצת 800 מטר: 2:11.53 דקות, 2018 קרב שבע: 6,225 נקודות, 2018 אולם: ריצת 60 מטר משוכות: 8.50 שניות, 2019 קפיצה לגובה: 1.81 מטר, 2022 קפיצה לרוחק: 6.18 מטר, 2019 הדיפת כדור ברזל: 14.98 מטר, 2020 ריצת 800 מטר: 2:11.99 דקות, 2022 קרב חמש: 4,468 נקודות, 2022 מדיה וקבצים בנושא שרה לאגר בוויקישיתוף שרה לאגר, באתר התאחדות האתלטיקה הבין-לאומית שרה לאגר(הקישור אינו פעיל) באתר התאחדות האתלטיקה האוסטרית Sarah Lagger - Rising Austrian Heptathlete on Trans World Sport, סרטון באתר יוטיוב
יון יוניצה

יון (יואן) יוניצה (ברומנית: Ion Ioniță;‏ 14 ביוני 1924 - 27 ביולי 1987) היה איש צבא רומני בדרגת גנרל, שר ההגנה של רומניה ולאחר מכן סגן ראש ממשלת רומניה. יוניצה נולד ביישוב מטסארו, ברומניה, במשפחת איכרים עניים. הוא עבד כמכונאי בסדנאות הרכבת בבוקרשט. הוא היה פעיל באיגודי העובדים של עובדי הרכבת ובאיחוד הנוער הקומוניסטי (רומניה) והתקדם בהיררכיה. ב-1945 התקבל למפלגה הקומוניסטית הרומנית ולמד חצי שנה בבית ספר ערב של המפלגה. ב-1948 התקבל לצבא רומניה בדרגת סגן. יוניצה השתלב היטב בצבא, למד בכל קורס, שהזדמן לו והתקדם מהר מאוד בדרגות ובתפקידים - כל חצי שנה עד שנה עלה בדרגה אחת וכך הגיע בספטמבר 1952 לדרגת קולונל ובמאי 1971 כבר היה גנרל מלא, הדרגה הגבוהה ביותר באותה תקופה ברומניה. במקביל להתקדמותו בדרגות בצבא יוניצה התקדם גם בהיררכיה המפלגתית. ב-1955 נבחר להיות חבר ממלא מקום בוועד המרכזי של המפלגה הקומוניסטית הרומנית וב-1965 זכה למושב של קבע. בין דצמבר 1962 לאוגוסט 1966 התמנה להיות סגן שר הביטחון ולאחר מכן, לאחר פטירת לאונטין סלז'אן היה לשר הביטחון של רומניה במשך עשר שנים. מיוני 1976 עבר לתפקיד סגן ראש ממשלת רומניה וביוני 1982 הוצא לגמלאות. יוניצה כנראה לא היה מרוצה מהוצאתו המוקדמת לגמלאות ולפי דברי אישים מסוימים, כולל יון איליאסקו וגנרל מיליטארו, התחילה להתרקם סביבו, בחשאיות, תוכנית לשינוי ההנהגה. התוכנית הגיעה לאוזני השלטונות וכל המעורבים נפגעו בשקט ופוזרו. יוניצה עצמו נפגע ממהלומה בבטנו באוטובוס ואז התגלה אצלו סרטן בטני, שתוך זמן קצר הביא למותו. למרות היותו בעל דרגת גנרל ושר הגנה לשעבר, לא נערכה ליוניצה הלוויה ממלכתית צבאית, כמקובל. Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun,‏ 2015. (ברומנית) מדיה וקבצים בנושא יון יוניצה בוויקישיתוף
Linac 2

Linac 2 הוא מאיץ חלקיקים ליניארי הנמצא במרכז לחקר פיזיקת חלקיקים CERN, ומהווה את המאיץ הראשון בשרשרת המאיצים של CERN עבור חלקיקים תת-אטומיים טעונים או של יונים (פרוטונים או גרעיני עופרת) המשמשים בניסויים המתבצעים במקום זה. מקור הפרוטונים הוא בקבוק של גז מימן בהתחלה של Linac 2. המימן עובר דרך שדה חשמלי כדי ליינן אותו (להוציא ממנו את האלקטרונים) ולהשאיר רק פרוטונים שייכנסו למאיץ. עד שהפרוטונים מגיעים לקצה השני, הם מגיעים לאנרגיה של 50 MeV (חמישים מגה אלקטרון וולט). מוציאים את אלומות הפרוטונים מבקבוק המימן במשך זמן של עד 100  מיקרו-שניות לכל פולס. הפולסים חוזרים על עצמם שוב ושוב עד שיש מספיק פרוטונים במכלים. מערכת קטנה של שני זוגות קטבים מגנטיים או חשמליים שווים ומנוגדים מוודאת שהפרוטונים מרוכזים יחדיו ולא מתפזרים זה מזה. במאיץ הליניארי יש שרשרת של תאים גליליים אשר נטענים על ידי תא תדר-רדיו, ושם החלקיקים מואצים. החלקיקים עוברים דרך התאים, שטעונים במטען חיובי או שלילי לחלופין. התאים שמאחורי החלקיקים טעונים במטען זהה למטען החלקיקים המואצים וכך דוחים אותם ודוחפים אותם, והמכלים שאחרי החלקיקים טעונים במטען שונה מהם וכך מושכים אותם- באופן זה הם מואצים. כאשר האלקטרונים מגיעים לפער הבא בשלב הנכון של מתח תדירות הרדיו, הם מואצים שוב ומקבלים אנרגיה כפולה מאשר זו שהיו מקבלים אם היו מואצים בבת אחת. למסת החלקיק יש השפעה גדולה על אורך התא הגלילי (שיכולה להגיע לאורך של 30 מטר): ככל שהמסה קטנה יותר, כך תהיה פחות אנרגיה קינטית ולכן אורך הגליל יהיה קצר יותר.       לדוגמה, מסת האלקטרון קטנה ממסת הפרוטון ועל כן לאלקטרון יש פחות אנרגיה קינטית מאשר לפרוטון, אף שמהירותם זהה. חוץ מלהתאים את אורך התאים כך שכל אחד ארוך יותר מקודמו בגלל המהירות המתגברת של החלקיק, יש להתאים את השדה האלקטרומגנטי ואת מהירות החלקיק המואץ בכל שלב. לאחר מכן הם מגיעים לבוסטר הסינכוטרון ("התחנה הבאה" של החלקיקים ב-CERN), שם הם מגיעים לרמה גבוהה יותר של אנרגיה. לגודל המתח החשמלי שבתא קיים גבול מסוים שאם עוברים אותו יש הפרעה חשמלית שגורמת ליציאת אלקטרון מהמשטח הטעון. כדי להאיץ את האלקטרון למהירות הרצויה (הקרובה למהירות האור) דרוש מתח רב, אך לא ניתן לתת אותו בבת אחת, אלא צריך לתת אותו בחלקים כאשר בכל חלק ניתן לחלקיקים את המתח המרבי שנוכל לתת בלי שתתרחש הפרעה חשמלית. עקרונות המאיץ הוצעו על ידי גוסטב איסינג בשנת 1924. המאיץ הראשון נבנה על ידי רולף ווידרו בשנת 1928, שהוכיח שהאלקטרונים יכולים להיות מואצים דרך שפופרת בעזרת מתח המשתנה על ידי תדירות רדיו. ווידרו מצא שיש להפריד אזורים של השפופרת, כך שהאלקטרונים יהיו מואצים על ידי שדה חשמלי כאשר הם עוברים את הפער בין האזורים. הרעיון שלו היה מערך ליניארי ארוך של האצה ב"תאים" על ידי תדירויות רדיו בתחום של ג'יגה הרץ. מאיץ החלקיקים הליניארי הוא הרחבה של רעיון זה. Linac 2 החליף את המאיץ LINAC הראשון בשנת 1978. הוא נבנה במקור כדי לאפשר לאלומות החלקיקים המואצות בו להיות בעלות אנרגיה  גבוהה יותר בשביל המאיצים הנמצאים בשרשרת ההאצה אחר Linac 2 ב-CERN. מאיץ זה יוחלף בשנת 2020 על ידי המאיץ LINAC4. Linear Accelerators האתר הרשמי של CERN
מם (פירושונים)

האם התכוונתם ל... מ – אות באלפבית העברי מם – יחידת מידע תופעת אינטרנט (מם) – תופעה המתפשטת במדיה חברתית באמצעים שונים (כגון תמונה)
דניס בויקו

דניס אולכסנדרוביץ' בויקו (באוקראינית: Дени́с Олекса́ндрович Бо́йко; נולד ב-29 בינואר 1988 ) הוא כדורגלן אוקראיני המשחק בעמדות השוער בקבוצת פוליסיה ז'יטומיר. נולד בקייב. אביו, אולכסנדר, היה כדורגלן מקצועי ששיחק בקבוצות דינמו קייב ומטאליסט חרקוב בעמדות מגן וקשר הגנתי. בויקו החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה ובשנת 2005 עלה לקבוצה הבוגרת. באופן רשמי היה בויקו שחקן הקבוצה במשך 11 שנים, אך בפועל שיחק מעט מאוד משחקים בשורות דינמו. הוא שיחק 3 שנים בקבוצת המילואים של דינמו ובהמשך הושאל לקבוצות אחרות בליגה האוקראינית: אובולון, צסק"א קייב, קריובאס ודניפרו. ב-2014 עזב את דינמו ועבר לדניפרו (הפעם כשחקן מן המניין). לאחר עונה אחת בקבוצה, בה העפיל עמה לגמר הליגה האירופית, עזב אותה וחתם בקבוצת בשיקטש הטורקית. בבשיקטש הוא לא שובץ כשוער הראשי ולאחר עונה אחת ביקש לעבור קבוצה. הוא הושאל למלאגה הספרדית למשך עונה אחת. בתחילת 2018 הושאל לקבוצת דינמו קייב. ביולי 2018 קנתה דינמו קייב מבשיקטש את כרטיס השחקן של בויקו. בויקו שיחק בכל שכבות הגיל של הנבחרות הלאומיות של אוקראינה. ב-2003 שיחק את משחקו הראשון בשורות נבחרת הנערים של אוקראינה. לאחר 15 משחקים במדי נבחרת הנערים עבר לנבחרת הנוער של אוקראינה. בויקו שיחק בנבחרת הנוער במשך שנה וחצי. מנבחרת הנוער המשיך לנבחרת הצעירה. הוא שיחק 8 משחקים. בשנת 2011 היה בסגל הנבחרת באליפות אירופה לנבחרות צעירות, אך לא שותף באף אחד ממשחקי הנבחרת בטורניר. בנבחרת הלאומית של אוקראינה משחק בויקו מאז נובמבר 2014. משחקו הראשון במדי הנבחרת היה משחק ידידות מול ליטא. היה בסגל נבחרת אוקראינה ליורו 2016. אליפות טורקיה : 2015/2016 אליפות אוקראינה : 2020/2021 הגביע האוקראיני: 2019/2020, 2020/2021 דניס בויקו, ברשת החברתית אינסטגרם דניס בויקו, באתר Transfermarkt דניס בויקו, באתר Soccerway דניס בויקו, באתר WorldFootball.net דניס בויקו, באתר National Football Teams דניס בויקו, באתר FootballDatabase.eu
באנסן הוא מפלצת

באנסן הוא מפלצת (באנגלית: Bunsen Is a Beast) היא סדרת אנימציה אמריקאית מבית ניקלודיאון שנוצרה על ידי בוץ' הארטמן. הסדרה מבוססת על ציור של ילד ומפלצת שהארטמן יצר ב-2009. העונה הראשונה שכוללת 20 פרקים הוזמנה על ידי ניקלודיאון בדצמבר 2015. הסדרה עלתה לראשונה בארצות הברית ב-16 בינואר 2017 ובבכורה רשמית ב-20 בפברואר 2017. הסדרה עלתה בישראל ב-4 ביוני 2017. ב-8 בפברואר 2018 הודיע הארטמן שהוא עוזב את ניקלודיאון, ושהסדרה נגמרה אחרי עונה אחת בלבד. מפלצת אקצנטרית בשם באנסן מתקבלת לבית ספר שעד כה קיבל בני אדם בלבד. למרות הדעות הקדומות על מפלצות מתיידדת באנסן עם ילד אנושי בשם מייקי וחברתו דארסי. יחד יוצאת השלישייה למסע בחיי חטיבת הביניים כשמולה ניצבת תלמידה מרושעת בשם אמנדה, המבקשת לפטור את המין האנושי מיצורים כמו באנסן. בפרק "חגיגות החברות", התגלה שלבאנסן יש חבר פיה בשם קוזמו (סנדק הפיה של טימי טרנר). בפרק זה, אמנדה קילמן ודנזל קרוקר (מורו של טימי טרנר) החליטו ביחד ליזם מזימה לבאנסן ולקוזמו כי לשניהם יש אובססיה מטריפה. אתר האינטרנט הרשמי של באנסן הוא מפלצת (באנגלית) "באנסן הוא מפלצת", במסד הנתונים הקולנועיים IMDb (באנגלית) "באנסן הוא מפלצת", באתר Rotten Tomatoes (באנגלית) "באנסן הוא מפלצת", במסד הנתונים הקולנועיים KinoPoisk (ברוסית) "באנסן הוא מפלצת", במיזם "אישים" לתיעוד היצירה הישראלית Flores, Terry (16 בפברואר 2017). "How Animator Butch Hartman Created His New Nickelodeon Show 'Bunsen Is a Beast'". Variety. Penske Media Corporation. נבדק ב-20 בפברואר 2017. {{cite web}}: (עזרה) Pedersen, Erik (15 בדצמבר 2015). "Nickelodeon Sets New Toon 'Bunsen Is a Beast' & Orders More 'Fairly OddParents'". Deadline.com. Penske Media Corporation. נבדק ב-20 בפברואר 2017. {{cite web}}: (עזרה) "Nickelodeon USA To Air First-Look At New Animated Series "Bunsen Is A Beast!" On Monday 16th January 2017". NickALive!. 3 בינואר 2017. נבדק ב-5 בינואר 2017. {{cite web}}: (עזרה) "Nickelodeon Debuts Original Animated Series, Bunsen is a Beast, from Veteran Creator Butch Hartman on Tuesday, Feb. 21, at 5:30 p.m. (ET/PT)". Business Wire. 26 בינואר 2017. נבדק ב-29 בינואר 2017. {{cite web}}: (עזרה) יוני 2017 בערוצי ניקלודיאון אפי טריגר באתר Pop Tarts,‏ 31 במאי 2017 Hartman, Butch (8 בפברואר 2018). "Why I Left Nickelodeon". YouTube. נבדק ב-9 בפברואר 2018. {{cite web}}: (עזרה)
בינתן זהוב

בינתן זהוב או בִּינְתָן עֲגֹל-פֶּה (שם מדעי: Parupeneus cyclostomus), הוא דג ממשפחת המוליתיים שבסדרת הדקראים המצוי בשוניות אלמוגים בימים של האזורים הטרופיים. אורכו של הבינתן 35 ס"מ בממוצע אך נמצאו פריטים באורך 50 ס"מ. הוא בעל סנפירים צהובים או זהובים אך הגב בעל פסים כחלחלים. הדג בעל זוג בינים מתחת לראשו, באמצעותם הוא חופר בחול כדי למצוא טרף קטן כמו דגים וסרטנים. הוא חי לבד או בקבוצות קטנות השוחות יחד בין האלמוגים. לעיתים הם משתפים פעולה עם דגי טרף נוספים או נחשי ים. הוא מצוי באזור האינדו-פסיפי בעומק 1–95 מטרים. הוא נפוץ מים סוף עד לחופי דרום אפריקה ועד איי הוואי ואיי ריוקיו. הוא נחשב לדג מטרה נחשק בעיני דייגים חובבים ולעיתים מגדלים פרטים צעירים באקווריום. יש האוכלים אותו אך הוא עלול לגרום לסיגואטרה. מדיה וקבצים בנושא בינתן זהוב בוויקישיתוף בינתן זהוב, באתר ITIS (באנגלית) בינתן זהוב, באתר NCBI (באנגלית) בינתן זהוב, באתר FishBase (באנגלית) בינתן זהוב, באתר GBIF (באנגלית) בינתן זהוב באתר הרשימה האדומה של IUCN ע"פ האקדמיה
כביש 722

כביש 722 הוא כביש אורך אזורי המתחיל במחלף יקנעם שבכניסה הדרומית לעיר יקנעם עילית, יורד בתוואי נחל יקנעם לעמק יזרעאל, ממשיך בו ומסתיים בצומת השומרים שליד קריית טבעון. אורכו של הכביש הוא 7.5 ק"מ. כביש 722 היווה עורק תחבורה מרכזי, שקישר בין אזור המרכז לבין צפון-מזרח ישראל. בשל כך, נרשמו בכביש בעומסי תנועה כבדים, במיוחד בסופי השבוע. בין השנים 2012 ל-2014, כחלק מהקמת מסילת העמק, בוצעו עבודות להקמת הפרדה מפלסית בין המסילה לכביש. העבודות כללו הקמת גשר מעל המסילה ומעל נחל קישון והפיכת הצומת המרומזר, המהווה מפגש של כביש 722 עם דרכי הגישה לכפר יהושע ולקריית חרושת, למחלף. במסגרת תוכנית נתיבי ישראל, נבנה הקטע הדרומי של כביש 77 בסמוך לתוואי של כביש 722. מטרת התוכנית היא לקשר את כביש 6 לצפון-מזרח הארץ באמצעות כביש 77 ("הזרוע המזרחית") ולהפוך אותו לעורק תחבורה מרכזי במקום כביש 722. ב-14 בנובמבר 2018 נפתחו לתנועה שני הקילומטרים הראשונים של קטע כביש זה. החל מאותו יום, שבו נפתחו לתנועה גם קטעים 3 ו-7 של כביש 6 (מחלף אליקים-מחלף העמקים), קטע הכביש ממחלף יקנעם ועד צומת התשבי מסומן גם הוא ככביש 722 במקום כביש 70. תחנת הרכבת יקנעם-כפר יהושע שייח' אבריק כבישי ישראל
ויאצ'סלב שבצ'וק

ויאצ'סלב אנטוליוביץ' שבצ'וק (באוקראינית: В'ячеслав Анатолійович Шевчук; נולד ב-13 במאי 1978 בלוצק) הוא כדורגלן עבר אוקראיני המשחק בעמדות המגן בקבוצת שחטאר דונצק מהליגת העל האוקראינית ובנבחרת אוקראינה. לאחר פרישה ממשחק פעיל עבר לאימון. שבצ'וק החל את קריירת הכדורגל שלו במועדון הכדורגל "פודיליה" מהעיר חמלניצקי ששיחקה בליגה השנייה של אוקראינה. משם עבר לקבוצה מטאלורג זפוריז'יה. בשנת 2000 חתם בקבוצת הצמרת האוקראינית שחטאר דונצק. בהנהלת הקבוצה לא היו מרוצים מביצועיו ולכן בתום עונת 2000/2001 כטיס השחקן שלו נמכר לקבוצת שיניק ירוסלבל מהליגה הרוסית. לאחר שתי עונות מוצלחות ברוסיה חזר שבצ'וק לאוקראינה וחתם בקבוצת דניפרו. בתום עונת 2004/2005 במדי דניפרו, הציעה הנהלת שחטאר דונצק לשבצ'וק לחזור לשורותיה. מאז הוא שחקן קבוע בהרכב הקבוצה. בדצמבר 2016 הודיע שבצ'וק על פרישתו ממשחק פעיל. בנבחרת הלאומית של אוקראינה שיחק שבצ'וק מאז אפריל 2003. משחקו הראשון במדי הנבחרת היה משחק ידידות מול דנמרק. שבצ'וק היה אמור להיות בסגל הנבחרת למונדיאל 2006, אך כמה חודשים לפני התחרות הוא נפצע והוחלף בשחקן אחר. שבצ'וק היה בסגל נבחרת אוקראינה ליורו 2012, אך לא שותף באף אחד ממשחקי הנבחרת בתחרות. הוא זומן ליורו 2016 ובמהלך הטורניר השתתף בשני משחקים: נגד גרמניה וצפון אירלנד. בשני המשחקים הללו מילא את תפקיד של קפטן הקבוצה. בשנת 2017 מונה למאמנה של קבוצת הנוער (עד גיל 19) של המועדון שחטאר דונצק. ביוני 2018 התמנה למאמן ראשי של קבוצת אולימפיק דונצק. באפריל 2019 התפטר מתפקידו. בשנת 2021 מונה למנהל ספורטיבי של קבוצת ורס ריבנה גביע אופ"א: 2008/2009 אליפות אוקראינה : 2005/2006, 2007/2008, 2009/2010, 2010/2011, 2011/2012, 2012/2013, 2013/2014 הגביע האוקראיני: 2007/2008, 2010/2011, 2011/2012, 2012/2013, 2015/2016 ויאצ'סלב שבצ'וק, באתר Transfermarkt ויאצ'סלב שבצ'וק, באתר Soccerway ויאצ'סלב שבצ'וק, באתר WorldFootball.net ויאצ'סלב שבצ'וק, באתר National Football Teams ויאצ'סלב שבצ'וק, באתר FootballDatabase.eu פרופיל המאמן, באתר Transfermarkt
תוכון דק-מקור

תוכון דק-מקור (שם מדעי: Enicognathus) הוא סוג של תוכי ממשפחת התוכיים החי באמריקה הדרומית. בסוג זה 2 מינים המותאמים לחילוץ זרעים ממגוון עצים דרום אמריקאים, בעיקר מחטניים. הם ממלאים את התפקיד של צלובי המקור הצפוניים. אורך התוכים 35-40 ס"מ והם בעלי נוצות ירוקות ומקור כהה עם בליטה אדומה עליו. הם מותאמים לאקלימים ממוזגים ופעילים בלהקות באזורים של מרכז צ'ילה וארגנטינה ומדרימים עד לארץ האש. למעשה תוכים אלה הם הדרומיים ביותר שבמיני התוכים. תוכון צר-מקור (Enicognathus leptorhynchus) תוכון אוסטרל (Enicognathus ferrugineus) מדיה וקבצים בנושא תוכון דק-מקור בוויקישיתוף תוכון דק-מקור, באתר ITIS (באנגלית) תוכון דק-מקור, באתר NCBI (באנגלית) תוכון דק-מקור, באתר Animal Diversity Web (באנגלית) תוכון דק-מקור, באתר האנציקלופדיה של החיים (באנגלית) תוכון דק-מקור, באתר GBIF (באנגלית)
מערכת למניעת חדירות

מערכת למניעת חדירות (אנגלית: Intrusion Prevention System בקיצור: IPS) היא התקן או תוכנה המנטרת מערכת או תעבורת הרשת, חושפת מתריעה וחוסמת פעולות חשודות, ניסיונות גישה בלתי מורשים, התקפות על הרשת או כל פעולה אשר מנוגדת לחוקים שהוגדרו מראש. מערכות למניעת חדירה מבצעות ניתוח מעמיק של תעבורת הרשת, דבר הדורש משאבים רבים, לכן מקובל להציבה מאחורי חומת אש המסננת את תעבורת הרשת הראשונית ובכך תפחית את העומס ממערכת מניעת החדירה (IPS). מערכות למניעת חדירה (IPS) כוללות בתוכן גם מערכות לגילוי חדירה (IDS) אולם ההבדל ביניהם הוא אופן הפעולה. למערכת למניעת חדירה יכולת לבצע מספר פעולות בו זמנית, כגון: התראה על התקפות ופעילות חשודה, מחיקת מנות וקבצים זדוניים, איפוס חיבורים, חסימת כתובות IP, איתור ותיקון שגיאות בהעברת נתונים. בניגוד למערכת לגילוי חדירה אשר חושפת, מתריעה ומתעדת פעולות אלה בלבד. למערכות IPS מספר שיטות לאיתור ומניעת תעבורת רשת חשודה : איתור: זיהוי חתימה - שיטה זו משמשת לאיתור התקפות על ידי חיפוש תבניות ספציפיות או על ידי הכרת דפוס הפעולה של הקובץ הזדוני בדומה לאנטי וירוס. זיהוי חריגים (זיהוי אנומליות) - שיטה זו משמשת לזיהוי התקפות לא ידועות. שיטה זו אינה מתבססת על הכרת דפוס פעולה ידוע מראש אלא מחפשת תבניות שונות במטרה לחשוף פעולות שלא זוהו בעבר. מניעה: מערכת למניעת חדירות ברשת (NIPS): ממוקמת בנקודה אסטרטגית, עוקבת אחר כל תעבורת הרשת ואינה מחפשת אחר שינויים בקובצי המחשב. תפקידה לאתר שינויים והתקפות בתעבורת הרשת ולחסום אותם במידת הצורך. מערכת למניעת חדירות ברשתות אלחוטיות (WIPS): מפקחת על הרשת האלחוטית, מזהה תנועות חשודות על ידי ניתוח פרוטוקולים ומונעת מהם גישה אל הרשת. מערכת לניתוח התנהגות הרשת (NBA): בוחנת את תעבורת הרשת כדי לזהות איומים היוצרים תנועת רשת חריגה, כגון: התקפות מסוג מניעת שירות (DDoS) ותוכנות זדוניות. מערכת למניעת חדירות מבוססת מחשב מארח (HIPS): בוחנת שינויים בקובצי מערכת ההפעלה של מחשב או התקן בודד, עוקבת אחר אירועים ופעולות חשודות חוסמת ומדווחת עליהם למנהל המערכת. המערכת מפיקה קובץ Image של תצורת המערכת הנוכחית ותשווה אותו אל מול הקובץ הקודם, במידה וקובצי מערכת שונו או נמחקו היא תדווח על כך. Burp Suite Iptables Wireshark Snort OPSWAT רחרחן בדיקת חדירות מערכת לגילוי חדירות התחמקות ממערכות לגילוי ומניעת חדירות - אתר Virus Bulletin. (באנגלית) מדריך למערכות גילוי ומניעת חדירות - אתר Nist.gov. (באנגלית) האתר הרשמי של Snort (באנגלית) עמוד מערכת Snort באתר Github (באנגלית)
פרדריק פון אוטר

פרדריק וילהלם פון אוטר (בשוודית: Fredrik Wilhelm von Otter;‏ 11 באפריל 1833 – 9 במרץ 1910) היה פרייהר, קצין צי ופוליטיקאי שוודי שכיהן כראש ממשלת שוודיה בין השנים 1900 – 1902. אוטר נולד באחוזת פימסטרה שבחבל וסטרייטלנד כבן למשפחת אצולה עשירה. בגיל 17 הוא התקבל כלוטננט משנה לצי המלכותי השוודי, אך כל תקופת שירותו הוא לא קודם. בין השנים 1857 – 1861 הוא שירת בצי המלכותי הבריטי והשתתף במערכות כנגד שודדי ים בים סין הדרומי. ב-1868 הוא לקח חלק באחת ממשלחותיו של אדולף אריק נורדנשלד אל הקוטב הצפוני כמפקד ספינת המשלחת "סופיה". ב-1872 הוא קודם לדרגת קומנדר ומונה לשלישו הצבאי של נסיך הכתר אוסקר, דוכס אסטריֶטלנד והמשיך לשמש בתפקיד זה גם לאחר שבהמשך אותה שנה עלה הנסיך לכס המלוכה כמלך אוסקר השני. ב-1874 קודם אוטר לדרגת קפטן ומונה להיות שר הצי בממשלה במקומו של מייג'ור גנרל אברהם ליונהוביד. הוא שימש בתפקיד זה עד להתפטרות ממשלתו של לואיס ירד דה יר ב-1880, אז הוא מונה לתפקיד מנהל מספנת הצי בקרלסקרונה. ב-1884 הוא קודם לדרגת קומודור, ב-1892 לדרגת תת-אדמירל וב-1900 לדרגת אדמירל. במקביל הוא ייצג מחוז בלקינה בבית העליון של הריקסדאג (הפרלמנט השוודי) בין השנים 1891 – 1899 ואת קרלסקרונה בבית התחתון בין השנים 1900 – 1902. לאחר התפטרותו של אריק גוסטב בוסטרם ב-1900 מתפקידו כראש הממשלה, הוצע לאוטר התפקיד על ידי המלך והוא הרכיב ממשלה שכיהנה במשך שנתיים. כראש ממשלה נשא אוטר באחריות לתהליכי שינוי במערכת הצבאית ולביטולה הסופי של מערכת ההקצאה" (indelningsverket, לגיוס חיילים לצבא), שהונהגה על ידי המלך קרל האחד עשר יותר ממאתיים שנה קודם לכן. בהקשר לארגון מחדש של המערכת הצבאית הונהגה מערכת מיסוי פרוגרסיבי חדשה. לאחר סיום מושב הפרלמנט ביולי 1902 התפטר אוטר מתפקידו והוחלף בקודמו בתפקיד, בוסטורם. הסיבה העיקרית להתפטרותו הייתה כישלונו של הריקסדאג בהעברת הצעת החוק לזכויות ההצבעה. אוטר בילה את שנותיו האחרונות באחוזתו שליד קרלסקרונה. מדיה וקבצים בנושא פרדריק פון אוטר בוויקישיתוף פרדריק פון אוטר בנורדיסק פמילייבוק (בשוודית) Fredrik W Otter, von - Svenskt Biografiskt Lexikon (בשוודית) פרדריק פון אוטר, באתר "Find a Grave" (באנגלית)
למור עכברי אפור

למור עכברי אפור (שם מדעי: Microcebus murinus) הוא מין מהמשפחה למורים צמריים שמקבוצת הלמורים החי במדגסקר. למור זה הוא פעיל בעיקר בלילה. הלמור העכברי הוא אחד הפרימטים הקטנים בעולם. אורכו 25-28 ס"מ ומשקלו 58-67 גרם. הוא בעל עיניים גדולות בקדמת פניו וצבעם חום. עיניים אלה בעלי שכבה מחזירת אור העוזרת לראיית לילה. הכפות גדולות והזנב עבה וארוך, עוזר להיתפס בין הענפים. האוזניים גדולות ועוזרות ללמור לשמוע היטב בחשיכת הלילה. הוא נפוץ ביערות גשם ויערות משווניים נוספים, בעיקר סביב עצי באובב גדולים. הוא מחפש בלילות חרקים שונים, בעיקר עשים, גמלי שלמה, חיפושיות וצרצרים וכן גם עכבישים וחולייתנים קטנים כמו זיקיות ושממיות. הוא ניזון גם מצוף. הלמור העכברי הוא בעל חיים סוליטרי אך חבורות למורים ישנות יחדיו בחורים בעצים במשך היום. עם רדת הלילה כל למור מתנהל לבדו. מדיה וקבצים בנושא למור עכברי אפור בוויקישיתוף למור עכברי אפור, באתר ITIS (באנגלית) למור עכברי אפור, באתר NCBI (באנגלית) למור עכברי אפור, באתר Animal Diversity Web (באנגלית) למור עכברי אפור, בבסיס הנתונים ARKive (באנגלית) למור עכברי אפור, באתר האנציקלופדיה של החיים (באנגלית) למור עכברי אפור, באתר GBIF (באנגלית) למור עכברי אפור באתר הרשימה האדומה של IUCN
PLA (פלסטיק)

חומצה פולילקטית או פולילקטיד (PLA) הוא פוליאסטר אליפטי מתכלה ביו-אקטיבי תרמופלסטי נוסחתו הכימית ( C 3 H 4 O 2 ) n {\displaystyle {\ce {(C3H4O2)n}}} . הוא מיוצר ממשאבי טבע מתחדשים כגון עמילן תירס (בארצות הברית וקנדה), שורשי טפיוקה, צ'יפס או עמילן (בעיקר באסיה), או קנה סוכר (בשאר העולם). בשנת 2010, PLA היה הביופלסטיק השני לפי רמת צריכה של ביופלסטיק בעולם. אחד משימושיו של ה-PLA הוא להכנת חוטי פלסטיק המשמשים להדפסה תלת-ממדית. פולימר פלמור מדיה וקבצים בנושא PLA בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.